Diari Oficial de la Generalitat Valenciana


Sumari del DOGV 6885, del 19-10-2012 (2012/9434)

RESOLUCIÓ de 13 de setembre de 2012, del secretari autonòmic de Justícia, per la qual s'acorda que el Protectorat de Fundacions de la Comunitat Valenciana exercisca directament les funcions del Patronat de la Fundació Albert Álvarez Dasí.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9434


Data del document
:   13-09-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 13 de setembre de 2012, del secretari autonòmic de Justícia, per la qual s'acorda que el Protectorat de Fundacions de la Comunitat Valenciana exercisca directament les funcions del Patronat de la Fundació Albert Álvarez Dasí. [2012/9434]  
Vist l'expedient instruït d'ofici perquè el Protectorat de Fundacions de la Comunitat Valenciana assumisca l'exercici de les funcions del Patronat de la Fundació Albert Álvarez Dasí, per a la liquidació d'esta fundació, es desprenen els següents  
  
Fets  
Primer. A conseqüència de la falta d'activitat i de formulació de comptes anuals de la Fundació Albert Álvarez Dasí, esta secretaria autonòmica va iniciar d'ofici procediment per a regularitzar-ne la situació, en què, constatada la inactivitat, incompliment de fins i inexistència total de patrons, després dels tràmits oportuns, es va instar l'acció per a la declaració de la seua extinció judicial, la qual cosa es va produir per la sentència 289/2010, de 17 de novembre de 2010, del Jutjat de Primera Instància núm. 6, dels de València  
Segon. Ferma la sentència 289/2010, de 17 de novembre de 2010, del Jutjat de Primera Instància núm. 6, dels de València, esta va declarar l'extinció de la Fundació Albert Álvarez Dasí, i l'obertura del «procediment de liquidació en els termes legalment establits».  
  
Tercer. Consta en l'expedient que esta fundació va ser constituïda amb la seua corresponent dotació, respecte de la qual hauran d'aclarir-se determinats aspectes amb caràcter previ a poder-se efectuar la liquidació dels béns i donar destinació als seus resultants.  
Quart. Com que s'ha intentat o practicat notificacions amb, fins i tot, publicació d'edictes, no consta l'existència de cap patró que puga integrar el Patronat d'esta fundació. En conseqüència, la fundació, en l'actualitat, no té òrgan de govern, direcció i representació per a realitzar les operacions de liquidació dels seus béns, acordar-ne la destinació i promoure la seua baixa registral.  
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, determinen que a esta conselleria correspon exercir les competències en matèria de fundacions.  
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions.   
Tercer. Correspon al conseller la titularitat del Protectorat, sense perjuí de la possibilitat de la seua delegació o desconcentració, atenent el que disposa l'apartat 2, de l'article 2, del mencionat Decret 68/2011. I, en virtut d'això, la Resolució de 15 d'octubre de 2011, de la Conselleria de Justícia i Benestar Social, publicada en el Diari Oficial de la Comunitat Valenciana núm. 6656, de data 22 de novembre de 2011, ha efectuat esta delegació a favor de la persona titular de la Secretaria Autonòmica de Justícia.  
Quart. L'article 18.1 de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, establix que «quan falten tots els patrons, el Protectorat exercirà directament les funcions del patronat, durant un termini màxim d'un any (?)», i no inclouen esta llei, ni el seu reglament de desplegament, previsions per a l'actuació del Protectorat de Fundacions de la Comunitat Valenciana, després de la declaració d'extinció d'una fundació. No obstant això, l'article 35.1.g), de la Llei de Fundacions 50/2002, de 26 de desembre, de Fundacions, d'aplicació supletòria, atribuïx al Protectorat «(?) exercir provisionalment les funcions de l'òrgan de govern de la Fundació, si per qualsevol motiu falten totes les persones designades a integrar-lo».  
  
Quint. Les operacions de liquidació que han d'escometre's requerixen certesa respecte dels drets i les obligacions de la fundació al moment en què es practique, per la qual cosa s'aprecien raons d'interés públic per a publicar la present resolució en el Diari Oficial de la Comunitat Valenciana per a coneixement general, i s'obri un termini de 10 dies, comptats a partir del següent al de la seua publicació perquè qui pretenga tindre'n, ho pose en coneixement d'este protectorat, per mitjà d'un escrit dirigit al Servici d'Entitats Jurídiques, plaça de Sant Nicolau, 2, de València, codi postal 46653, en què es detalle la seua pretensió i adjunte la documentació justificativa en què se sustenta.  
  
Vistos la Llei 8/1998, de 9 de desembre, de Fundacions de la Comunitat Valenciana, el Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, la Llei 50/2002, de 26 de desembre, de Fundacions, i la Llei 30/1992, de 26 de novembre, de Règim Jurídic de les Administracions Públiques i del PAC, resolc:  
  
Primer  
Que este protectorat de fundacions de la Comunitat Valenciana exercisca directament les funcions del Patronat de la Fundació Albert Álvarez Dasí per a la seua liquidació, per absència total de membres del Patronat.  
  
Segon  
Que, per a l'exercici material i jurídic d'estes funcions, este protectorat de fundacions de la Generalitat Valenciana estarà assistit pel Servici d'Entitats Jurídiques de la Direcció General de Justícia.  
  
  
Tercer  
Que es notifique, per mitjà de publicació, el text íntegre de la present resolució a les possibles persones interessades, siguen persones físiques o jurídiques, públiques o privades, que pogueren tindre relacions jurídiques amb la Fundació Albert Álvarez, dient, expressament, que és definitiva en via administrativa i que contra esta podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, d'acord amb el que establixen l'article 14 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs de reposició potestatiu, en el termini d'un mes, davant del conseller de Justícia i Benestar Social, o qualsevol altre recurs que estime procedent.   
  
  
València, 13 de setembre de 2012.- El secretari autonòmic de Justícia: Antonio Gastaldi Mateo.